OpenLLM-France/wikimedia huggingface dataset:
# Sedum cepaea

Sedum cepaea o cepea és una espècie de planta crassulàcia.

## Descripció

És un planta anual suculenta o, rarament, biennal o perenne, en part amb indument glandulós, verdosa. Tija de (10)15-28(40) cm, erecta o ascendent. Fulles de (12)15-20(30) x (3)4-6(7) mm, oposades o verticil·lades, obovades, les inferiors generalment peciolades, planes, glabres. Inflorescència en panícula allargada. Flors pentàmeres; pedicels (1,5)2,5- 4,5(5,5) mm. Sèpals 1-1,5 mm, soldats a la base formant un tub molt curt. Pètals (2,5)3-4(5) mm, lliures i amb el nervi mitjà més fosc. Fruit en fol·licle 3-4 mm.

## Distribució i hàbitat

Es troba en zones rocoses ombrívoles, preferentment silícies; a una altitud de 150-1300 metres a les muntanyes d'Europa meridional. Pirineus orientals, la Rioja i muntanyes basques.

## Taxonomia

Sedum cepaea va ser descrita per Linnaeus i publicat a Species Plantarum 431. 1753.

### Etimologia

cepaea: és un epítet específic llatí que significa "com una ceba".

### Sinònims

* Anacampseros cepaea (L.) Willd.
* Cepaea caesalpini Fourr.
* Sedum amani Post
* Sedum calabrum Ten.
* Sedum gallioides All.
* Sedum spathulatum Waldst. & Kit.
* Sedum strictum K.Koch
* Sedum tetraphyllum Sm.

## Referències

* ↑ Sedum cepaea En Flora Vascular
* ↑ «Sedum cepaea». Tropicos.org. Missouri Botanical Garden. [Consulta: 22 febrer 2013].
* ↑ En Epítets Botànics
* ↑ Sedum cepaea en PlantList
# Nigüella

Nigüella és un municipi de la província de Saragossa situat a la comarca de la Comunitat de Calataiud.
# Tossal de la Collada

El Tossal de la Collada és una muntanyeta de 671,4 m. alt. a l'antic terme de Sant Romà d'Abella, actualment pertanyent al municipi d'Isona i Conca Dellà, al Pallars Jussà. Està situada a prop i al sud-oest del poble de Sant Romà d'Abella, a mig camí de l'ermita de la Mare de Déu de les Esplugues.
# Campionat del Món d'esquí nòrdic de 1939

El Campionat del Món d'esquí nòrdic de 1939 fou la dotzena edició del Campionat del Món d'esquí nòrdic. Es van disputar cinc proves, totes masculines, entre l'11 i el 19 de febrer de 1939 a Zakopane, Polònia.

## Resultats
### Esquí de fons

| Prova | Or | Plata | Bronze |
| 18 km | Juho Kurikkala (FIN) | Klaes Karppinen (FIN) | Carl Pahlin (SWE) |
| 50 km | Lars Bergendahl (NOR) | Klaes Karppinen (FIN) | Oscar Gjøslien (NOR) |
| 4x10 km | Finlàndia Pauli Pitkänen Olavi Alakulppi Eino Olkinuora Klaes Karppinen | Suècia Alvar Hägglund Selm Stenvall John Westbergh Carl Pahlin | Itàlia Aristide Compagnoni Severino Compagnoni Goffredo Baur Alberto Jammaron |

### Combinada nòrdica

| Prova | Or | Plata | Bronze |
| Individual | Gustl Berauer (GER) | Gustaf Adolf Sellin (SWE) | Magnar Fosseide (NOR) |

### Salt d'esquí

| Prova | Or | Plata | Bronze |
| Trampolí llarg | Josef Bradl (GER) | Birger Ruud (NOR) | Arnholdt Kongsgaard (NOR) |

## Medaller

| Posició | País | Or | Plata | Bronze | Total |
| 1 | Finlàndia | 2 | 2 | 0 | 4 |
| 2 | Alemanya | 2 | 0 | 0 | 2 |
| 3 | Noruega | 1 | 1 | 3 | 5 |
| 4 | Suècia | 0 | 2 | 1 | 3 |
| 5 | Itàlia | 0 | 0 | 1 | 1 |
| | TOTAL | 5 | 5 | 5 | 15 |

## Referències

* Resultats d'esquí de fons
* Resultats de combinada nòrdica
* Resultats de salts d'esquí
# Shiriana

Shiriana (Xiriâna, Chiriana), o Bahuana (Bahwana) és una de les llengües arawak de l'Alt Amazones sense classificació clara que fou parlada pels shirianes de Roraima, Brasil. Té una sintaxi activa–estativa similar a la kawishana.

## Dialectes

Dialectes llistats per Mason (1950):
* Waharibo (Guaharibo)
** Shirianá
*** Waicá (Guaica, Vaica)
* Carimé (Karimé)

## Referències

* ↑ Aikhenvald, "Arawak", in Dixon & Aikhenvald, eds., The Amazonian Languages, 1999.
* ↑ Ramirez, Henri. Enciclopédia das línguas arawak: acrescida de seis novas línguas e dois bancos de dados. 4. 1. Curitiba: Editora CRV, 2020, p. 254. DOI 10.24824/978652510231.3. ISBN 978-65-251-0231-3. Arxivat 2021-06-29 a Wayback Machine.
* ↑ Mason, John Alden. «The languages of South America». A: Handbook of South American Indians. 6. Washington, D.C., Government Printing Office: Smithsonian Institution, Bureau of American Ethnology Bulletin 143, 1950, p. 157–317.
# N.A.S.A. (projecte musical)

* Per a altres significats, vegeu «Nasa (desambiguació)».
N.A.S.A. (North America/South America) és un projecte musical format el 2003 pel novaiorquès Squeak E. Clean (Sam Spiegel) i pel paulista Zé «DJ Zegon» Gonzales (ex-Planet Hemp). L'àlbum d'estrena (Spirit of the Apollo) va ser llançat al febrer de 2009, amb participacions especials de David Byrne, Kanye West, Tom Waits, George Clinton, Karen O, Ghostface Killah, Santogold, M.I.A. i Seu Jorge, entre altres

## Referències

* ↑ O'DONNELL, Kevin. «Hot Star Magnet» (en anglès). Rolling Stone, 2008. Arxivat de l'original el 2009-04-30. [Consulta: 19 juny 2009].

## Enllaços externs

* Entrevista con Squeak E. Clean de N.A.S.A. (castellà)
* N.A.S.A. lança vídeo de «A Volta», com participação de Lovefoxx (portuguès)
* Sam Spiegel comes clean Arxivat 2008-04-23 a Wayback Machine. (anglès)
# Torre de la Guàrdia (Serdinyà)

La Torre de la Guàrdia era una fortificació medieval de la comuna de Serdinyà, a la comarca del Conflent, de la Catalunya del Nord.
Era situada al veïnat de la Guàrdia, a prop a l'esquerra de la Tet.
La torre està documentada des del 1389, mentre que el veïnat de la Guàrdia ja ho està des del 1225.

## Bibliografia

* Becat, Joan. «161 - Serdinyà i Joncet». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Serdinyà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Lloc on era la Torre de la Guàrdia en els ortofotomapes de l'IGN
# Uliastai

Uliastai (mongol: Улиастай) és una ciutat de Mongòlia. Es localitza a la part oest del país, a 1.115 km de la capital Ulaanbaatar. Uliastai és la capital de la província de Zavha i una de les 10 ciutats més poblades del país, amb 24.276 habitants (cens del 2000).
# Callionymus sublaevis

Callionymus sublaevis és una espècie de peix de la família dels cal·lionímids i de l'ordre dels cipriniformes que es troba al sud-oest del Pacífic.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Shireen Mitchell

Shireen Mitchell és una emprenedora, autora, analista tecnològica i estratega de la diversitat nord-americana. Va fundar Digital Sisters/Sistas, Inc., la primera organització dedicada a posar dones i noies de color a Internet i Stop Online Violence Against Women (SOVAW), un projecte que aborda lleis i polítiques per oferir protecció a les dones quan són a Internet.

## Carrera

Shireen Mitchell va començar a dissenyar sistemes de taulers d'anuncis i llocs pel protocol gopher abans de l'arribada dels llocs web. Va ser l'administradora web de PoliticallyBlack.com, un lloc que es va vendre a Netivation (NTVN) una gran empresa de mitjans de comunicació la transacció de la qual a finals dels anys noranta es faria pública.
Mitchell va formar la primera empresa de gestió web de dones de color el 1997, Mitchell Holden Group (MHG). Després va fundar Digital Sisters/Sistas el 1999, primer com a lloc web i més tard com a organització de defensa i formació que se centra en la tecnologia, els nous mitjans i la diversitat. Digital Sisters va ser la primera organització creada específicament per ajudar les dones i les noies de color a entrar en el camp STEM i utilitzar la tecnologia a la seva vida diària.
El 2010, va formar Tech Media Swirl LLC, una empresa d'estratègia social digital centrada en estratègies de mitjans integrades per arribar a diverses comunitats. El 2013, va fundar Stop Online Violence Against Women (SOVAW). El projecte destaca diverses veus de dones, i en particular, de dones de color. El 5 d'octubre de 2020, Mitchell va ser nomenada una de les 25 membres del "Real Facebook Oversight Board", un grup de seguiment independent de Facebook.

## Honors i premis

* Eelan Media, les 100 persones negres més influents a les xarxes digitals/socials, 2014
* DC Inno, Top Ten Influencers in Social Media, 2012
* Fast Company Most Influential Women in Tech, 2010
* Washingtonian's Tech Titans, 2009
* The Root, 100 líders afroamericans d'excel·lència, 2009

## Obres publicades

* Gaining Daily Access to Science and Technology, 50 Ways to Improve Women's Lives. Inner Ocean Publishing, 21 juny 2007. ISBN 978-1-930722-45-3.

## Referències

* ↑ «Digital Gap Among Minority Children, Tavis Smiley Interviews Shireen Mitchell and Todd Oppenheimer, NPR». NPR.org.
* ↑ «What It's Like to Be a Target on the Internet Every Day: Brianna Wu and Shireen Mitchell at #BlogHer15». Arxivat de l'original el 2018-02-28. [Consulta: 15 febrer 2022].
* ↑ «Netivation.com Signs Letter of Intent to Acquire Politicallyblack.com».
* ↑ «Netivation NASDAQ public offering».
* ↑ «Facebook critics launch 'Real Facebook Oversight Board'».
* ↑ «Top 100 Most Influential Black People on digital/social media». Arxivat de l'original el 2020-06-30. [Consulta: 15 febrer 2022].
* ↑ «Top Ten Influencers in Social Media». Arxivat de l'original el 2017-02-15. [Consulta: 15 febrer 2022].
* ↑ «Fast Company Most Influential Women in Tech», 25-03-2010.
* ↑ «Washingtonian's Tech Titans», 01-05-2009.
* ↑ «The Root 100 African-American Leaders of Excellence».

## Enllaços externs

* Digital Sisters Arxivat 2023-11-30 a Wayback Machine.
* Stop Online Violence Against Women (SOVAW)
# N-Formilmetionina

L'N-formilmetionina, abreujada sovint com fMet, és un derivat de l'aminoàcid metionina en el qual un grup formil ha estat afegit al grup amino. Específicament es fa servir per a iniciar la síntesi proteica de bacteris i gens organulars, i es pot treure per modificació posttraduccional.
El fMet té un paper crucial en la síntesi de proteïnes dels bacteris, dels mitocondris i dels cloroplasts. Ni es fa servir en la síntesi citosòlica de proteïnes en els eucariotes. Tampoc és usat pels Archaea.
Pel fet que el fMet és present en les proteïnes fetes pels procariotes, però no pas en les dels eucariotes, el sistema immunitari la pot usar per a distingir les pròpies de les alienes. Les cèl·lules polimorfonuclears poden enllaçar les proteïnes que comencin amb fMet, i usar-les per iniciar la fagocitosi.

## Referències

* ↑ Plantilla:GeorgiaImmunology
* ↑ «The Innate Immune System: Pattern-Recognition Receptors, Antigen-Nonspecific Antimicrobial Body Molecules, and Cytokines». Arxivat de l'original el 2010-07-27.
* ↑ Detmers PA, Wright SD, Olsen E, Kimball B, Cohn ZA «Aggregation of complement receptors on human neutrophils in the absence of ligand». The Journal of Cell Biology, 105, 3, 01-09-1987, pàg. 1137–45. DOI: 10.1083/jcb.105.3.1137. PMC: 2114803. PMID: 2958480.

## Enllaços externs

* «N-Formilmetionina» (en anglès). Medical Subject Headings.
# Torneig de Sant Petersburg 2018

«Torneig de Sant Petersburg 2018» té aquests significats:
* Torneig de tennis masculí: St. Petersburg Open 2018
* Torneig de tennis femení: St. Petersburg Ladies Trophy 2018
# Uewer Nidder Käerjéng 97

UN Käerjéng 97, també conegut com a Uewer Nidder Käerjéng 97, és un equip de futbol de Luxemburg que milita en la Éirepromotioun, la segona lliga de futbol més important del país.

## Història

Va ser fundat el 1997 a la ciutat de Bascharage, al sud-oest de Luxemburg, per la fusió d'Union Sportive Bascharage i Jeunesse Hautcharage.
Són l'equip que ha rebut el marcador més voluminós a la història de les competicions europees, una derrota per 21-0 davant el Chelsea FC d'Anglaterra.

## Palmarès

* Copa luxemburguesa de futbol:
       1970/71 (Jeunesse Hautcharage)

## Copes Europees
### Com Jeunesse Hautcharage

* Recopa d'Europa de futbol: 1
       1971-72: Primera ronda

### Com UN Käerjéng 97

* Copa UEFA
       2007-08: Segona ronda
       2011-12: Primera ronda

### Rècord Europeu

| | P | G | E | P | GF | GC | GD |
| UN Käerjéng 97 | 8 | 1 | 1 | 6 | 4 | 19 | −15 |

## Referències

* ↑ Fundació
* ↑ «Luxembourg - List of Cup Finals». RSSSF. [Consulta: 9 abril 2024].

## Enllaços externs

* Uewer Nidder Käerjéng 97 - Lloc web oficial
# Callionymus tethys

Callionymus tethys és una espècie de peix de la família dels cal·lionímids i de l'ordre dels cipriniformes que es troba a l'oest del Pacífic central.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Illes de l'Almirallat

Les Illes de l'Almirallat són un grup de 18 illes de l'Arxipèlag de Bismarck. Són conegudes també com a Illes Manus, pel nom de la major de les illes que la componen, l'illa de Manus. Altres illes del grup són Los Negros, Lou, Ndrova, Tong, Baluan, Pak, Purdy, Rambutyo i St. Andrews. Les illes formen la província de Manus de Papua Nova Guinea. La superfície total és de 2.100 km², amb una població de 32.713 persones. La capital de la província és Lorengau.
Durant la Segona Guerra Mundial les illes van ser ocupades pel Japó, que va establir-hi una base a l'Illa de Manus, l'abril del 1942.
El 29 de febrer de 1944 les Illes de l'Almirallat van ser ocupades durant l'Operació Brewer dirigida pel general estatunidenc Douglas MacArthur. Els nord-americans van construir ràpidament una base, que va ser important per a posteriors operacions a Nova Guinea i Filipines.

## Vegeu també

* Llista de peixos de les illes de l'Almirallat

## Enllaços externs

* Manus Island (anglès)
# Sirusho

Siranush Harutyunyan (Erevan, 7 de gener de 1987) coneguda professionalment com Sirusho (armeni: Սիրուշո), és una cantant i compositora armènia. Va rebre el seu primer premi quan tenia nou anys per la seva cançó "Lusabats". El primer àlbum d'estudi de Sirusho, Sirusho, va ser llançat l'any 2000; seguit del segon àlbum Sheram el 2005. El mateix any, va rebre els premis Future of Armenian Music, Millor àlbum i Millor intèrpret femenina als primers Premis Nacionals de Música Armènia.
Sirusho va assolir el reconeixement internacional després de representar Armènia al Festival de la Cançó d'Eurovisió 2008 amb la seva cançó coescrita "Qélé, Qélé" a Belgrad, Sèrbia. La cançó va acabar quarta a la final i es va convertir en un èxit a Europa. La BBC la va descriure com un "tresor nacional" d'Armènia durant el concurs.
El 2012, Sirusho va llançar el senzill "PreGomesh", que la va inspirar a fer el llançament d'una gamma de joies de plata fetes a mà amb el mateix nom, que representaven la cultura i l'artesania armènies barrejades amb les tendències de la moda modernes. Sirusho és la primer artista armènia a ser nominada dues vegades als World Music Awards amb "PreGomesh".
El 2013, la revista W va incloure a Sirusho a la seva llista de "6 ídols no americans", i apuntava que "la porta encara està oberta perquè Sirusho introdueixi al món un so i un llenguatge en gran manera desconeguts a Occident". El 2017, Sirusho va ser guardonada amb el títol d'Artista Honorat d'Armènia per decret del president Serzh Sargsyan. L'estil musical de Sirusho reflecteix els sons tradicionals armenis barrejats amb la música moderna.

## Discografia

* 2000 - Sirusho
* 2005 - Sheram
* 2007 - Hima
* 2008 - Qele qele

## Referències

* ↑ «Bio». Sirusho's Official Website. Arxivat de l'original el 31 maig 2011. [Consulta: 29 desembre 2013].
* ↑ Eurovision Song Contest – Armenia Arxivat 18 November 2007$^{[Datemismatch]}$ a Wayback Machine.
* ↑ «Eurovision 2008 – Armenia». BBC [Consulta: 29 desembre 2013].
* ↑ «Handmade sterling silver ethnic jewelry PreGomesh by Sirusho – Pregomesh». pregomesh.com. [Consulta: 12 setembre 2016].
* ↑ «Sirusho represented in 3 nominations at World Music Awards | ARMENPRESS Armenian News Agency». armenpress.am. [Consulta: 12 setembre 2016].
* ↑ «The door is still open for Sirusho: W Magazine | ARMENPRESS Armenian News Agency». armenpress.am. [Consulta: 12 setembre 2016].
* ↑ «International Pop Stars: The Beyoncé of Brazil, the Gaga of Serbia | W Magazine». wmagazine.com. Arxivat de l'original el 2 de juny 2016. [Consulta: 12 setembre 2016].
* ↑ «Սիրուշոն ՀՀ Վաստակավոր Արթուր Բաղիրյանի Քաձի կոչում է ստացել». Life.tert.am. Arxivat de l'original el 30 de gener 2019. [Consulta: 29 gener 2019].
# NUbuntu

nUbuntu o Network Ubuntu és un projecte d'usar la distribució Ubuntu i fer un LiveCD i un CD d'instal·lació completa amb les eines per penetrar, testar servidors i xarxes. La idea principal és agafar la base d'Ubuntu i ajuntar-ho amb les populars eines Penetration testing.
A part, per testar xarxes i servidors, nUbuntu serà una distribució d'escriptori per usuaris de GNU/Linux avançats.

## Continguts

nUbuntu usa un gestor de finestres lleuger, Fluxbox, per fer-la més ràpida que l'Ubuntu. També inclou els programes de seguretat més comuns de GNU/Linux, com Ethereal, nmap, dSniff, i Ettercap.

## Referències

* ↑ Basu, Saumick. «6 Best Penetration Testing Tools to Check out in 2022» (en anglès americà), 06-01-2022. [Consulta: 28 maig 2022].
# Callionymus valenciennei

Callionymus valenciennei és una espècie de peix de la família dels cal·lionímids i de l'ordre dels cipriniformes que es troba al Japó i a l'oest de Corea.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Independencia (província)

Independencia és una de les 32 províncies de la República Dominicana i es troba a l'oest de país, fent frontera amb Haití. La seva capital és la ciutat de Jimaní.

## Història

Va ser creada el 29 de desembre de 1948 però amb vigència a partir de l'1 de gener de 1950. Abans de la seva creació formava part de la província de Baoruco. El nom es va donar en record de la Independència Nacional del 27 de febrer de 1844.
La província Independencia es va fundar en les terres que en temps anteriors pertanyien a un cacic anomenat Ximani que estava relacionat amb el cacicat de Xaragua. Se sap ben poc de Ximani, ja que els vincles entre els nadius de Ximani i els espanyols eren pràcticament inexistents. La llei que va crear aquesta província, el 29 de desembre de 1948, havia assignat originalment el nom de "Provincia de Jimaní" a la província. El nom es va canviar el 28 de gener de 1949 per "Provincia Nueva Era". El nom es va canviar finalment per l'actual, "Independència", el 13 de maig de 1949.

## Geografia

La seva superfície és de 1 754 quilòmetres quadrats.
Límits: Fita pel nord amb les províncies d'Elías Piña i Bahoruco, per l'est amb la província de Barahona, pel sud amb Pedernales i per l'oest amb la República d'Haití.
Regió: Forma part de la Regió VII - Enriquillo.
Relleu: A la seva porció meridional es troba la serralada de Bahoruco mentre que al nord és la serralada de Neiba.

## Municipalitats i districtes municipals

La província, en data 20 de juny de 2006 està dividida en les següents municipalitats (Municipis i districtes municipals (DM)):
* Cristóbal
** Batey 8 (D.M.)
* Duvergé
** Vengan a Ver (D.M.)
** Puerto Escondido (D.M.)
* Jimaní
** Boca de Cachón (D.M.)
** El Limón (D.M.)
* La Descubierta
* Mella
** La Colonia (D.M.)
* Postrer Río
** Guayabal (D.M.)
A continuació, es mostra una taula ordenada dels municipis i districtes municipals, amb xifres de població a partir del cens del 2012. La població urbana és la que viu a les seus (cabeceras) dels municipis o dels districtes municipals. La població rural és aquella que resideix a les Secciones o Distritos i Parajes, fora dels nuclis principals.
| Nom | Població total | Població urbana | Població total |
| Cristóbal | 7.952 | 2.967 | 4.985 |
| Duvergé | 25.971 | 15.452 | 10.519 |
| Jimaní | 19.263 | 11.742 | 7.521 |
| La Descubierta | 10.022 | 5.767 | 4.255 |
| Mella | 5.052 | 4.131 | 921 |
| Postrer Río | 6.323 | 2.338 | 3.985 |
| Independencia (província) | 74.583 | 42.397 | 32.186 |

## Referències

* ↑ Oficina Nacional de Estadistica, Departamento de Cartografia, Division de Limites y Linderos. «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). Arxivat de l'original el 2007-03-14. [Consulta: 24 gener 2007].
* ↑ Consejo Nacional de Población y Familia. «Censos y Proyecciones de la Población Dominicana por Regiones, Provincias, Municipios y Distritos Municipales, 2012» (PDF) (en castellà). [Consulta: 11 gener 2012].